Vrou (64) in huis in Elim verkrag | Netwerk24
Deur Malherbe Nienaber 17 April 2019 17:36
’n Vrou is Woensdagoggend in haar huis in Elim in die Wes-Kaap verkrag.
Die polisie het bevestig die 64-jarige vrou het die voorval om 06:00 aangemeld, en dat sy mediese behandeling en berading ontvang het.
Kapt. Frederick van Wyk, provinsiale polisiewoordvoerder, sê die slagoffer kon nie die vermeende verkragter uitken nie omdat dit nog donker was.
Volgens Van Wyk fynkam speurders die huis vir leidrade.
Meer oor: Kapt. Frederick Van Wyk | Elim | Wes-Kaap | Verkrag Botswana skop Banyana uit Tokio-Spele | Netwerk24
04 September 2019 16:49
Desiree Ellis, afrigter van Banyana Banyana.Foto: Gallo Images
Banyana Banyana se kans om ’n derde agtereenvolgende keer by die Olimpiese Spele in aksie te wees, is daarmee heen.
Botswana het hom Dinsdagaand in die tweede wedstryd van hul kwalifiserende kragmeting om deelname in Tokio met 3-2 in ’n strafdoelstryd geklop.
Dié wedstryd in die Orlando-stadion in Soweto het geen doele in gewone óf bykomende speeltyd opgelewer nie. Die eerste wedstryd, verlede week in Gaborone, was ook sonder doele.
Suid-Afrika se afrigter, Desiree Ellis, het aan sport24.co.za gesê hulle het ’n oorvloed kanse gehad wat hulle nie benut het nie.
“Ons kon met rustyd met 4-0 voorgeloop het. Dis ’n ramp en ons almal is baie teleurgesteld.”
Die Suid-Afrikaanse vrouesokkerspan was in 2012 in Londen en 2016 in Rio de Janeiro in aksie. – Sportredaksie
Meer oor: Desiree Ellis | Suid-Afrika | Tokio | Sokker | Olimpiese Spele
Banyana derde keer in ry in eindstryd
Banyana bespreek plek in halfeind